Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 25.09. 2012

Návrh 
na zmenu účelu použitia rozpočtovaných kapitálových výdavkov
 pre rok 2012

Predkladá:							Materiál obsahuje:
Ing. Ľudovít Kollárik						1. Návrh uznesenia
prednosta MÚ							2. Dôvodovú správu
								3. Základný materiál

Spracovateľ:							Stanovisko právnej skupiny:
Ing. Miriam Kamhiyehová	- nie je potreba právneho
poverená vedením odd.	 posúdenia 
životného prostredia a územného plánovania				  

Na rokovanie prizvať:
-	spracovateľa
-	Ing. Baník Ľubomír
poverený vedením odd. VaI

september 2012
Návrh uznesenia

Miestne zastupiteľstvo 

schvaľuje  

zmenu účelu použitia rozpočtovaných kapitálových výdavkov pre rok 2012 v celkovej výške 10 000.- Eur podľa predloženého materiálu 

a./ s pripomienkami

b./ bez pripomienok.

DÔVODOVÁ  SPRÁVA
	
K rokovaniu Miestneho zastupiteľstva predkladáme návrh zmeny účelu použitia rozpočtovaných kapitálových výdavkov pre rok 2012 v celkovej výške 10 000.- Eur za účelom spracovania projektovej dokumentácie na studňu a zavlažovací systém v lokalite Račianskej ul. (pri lokalite Teplická) a pri Miestnom úrade Bratislava – Nové Mesto.
Jedná sa o kapitálové výdavky,  ktoré boli odsúhlasené v rozpočtovej kapitole odd. výstavby a investícií, program 4 – Ekonomická oblasť, podprogram Cestná doprava, investičné akcie      na revitalizáciu verejného priestranstva Brezovská – Hálková. 

Návrh na zmenu účelu použitia rozpočtovaných kapitálových výdavkov pre rok 2012 v celkovej výške 10 000.- Eur

Vzhľadom na pravidelne sa opakujúce klimatologické rekordy v posledných rokoch na území Bratislavy a potreby zabezpečenia zavlažovacieho systému v niektorých lokalitách nielen z dôvodu údržby verejnej zelene ale i z dôvodu znižovania prachových častíc v ovzduší v blízkosti frekventovaných  komunikácií I. a II. triedy a prípadného šetrenia finančných prostriedkov zabezpečením tohto systému, predkladáme návrh na zmenu účelu použitia kapitálových výdavkov vo výške 10 000.- Eur, pôvodne určených na realizáciu revitalizácie verejného priestranstva Brezovská – Hálková na nové investičné akcie, ktoré v 1. etape predstavujú spracovanie projektovej dokumentácie zavlažovacieho systému a studne vo vybratých lokalitách.
Projektová dokumentácia na zavlažovací systém spolu s objektom studne ako odberného miesta pre zavlažovaciu vodu sa za predpokladu schválenia tohto návrhu spracuje pre lokalitu Račianskej ul. (v lokalite Teplickej ul.), ktorá je jedným zo vstupov do hlavného mesta SR Bratislavy a pre verejnú zeleň v okolí miestneho úradu. 					
Obe miesta predstavujú reprezentatívne časti mestskej časti a v rámci údržby je ich udržiavanie, teda polievanie finančne náročné. Zavlažovacím systémom sa súčasne zabezpečí i prijateľná mikroklíma, t.j. znížia sa emisie prachových častíc PM10, ktoré sú pre zdravie človeka nežiadúce. 
V rámci technického riešenia zavlažovacieho systému sa počíta zo zdrojom zavlažovacej vody z vŕtanej studne, ktorá bude riešená ako samostatný stavebný objekt. Čo sa týka spôsobu zavlažovania, to bude vecou projektovej dokumentácie, kde projektant vyberie vhodný systém (napr. micro – drip - system, resp. sprinkler system) podľa druhu verejnej zelene (trávnatá plocha, kvetinové záhony). Zo spracovanej projektovej dokumentácie budú zrejmé náklady na zabezpečenie zavlažovania týchto lokalít prostredníctvom podzemnej vody zo studní a zavlažovacieho systému vrátane ich výstavby.
Realizácia revitalizácie verejného priestranstva Brezovská – Hálková bude uskutočnená až v budúcom roku, nakoľko v súčasnosti sa ešte spracováva projektová dokumentácia, ktorá má byť súčasťou žiadosti o nenávratný finančný príspevok  z Európskeho fondu regionálneho rozvoja v rámci Operačného programu Bratislavský kraj.

- 1 -